stanford-oval/wikipedia huggingface dataset:
Chitose

| Chitose (千歳市) |
| --- | --- |
 Chitosen keskustaa
 lippu:  symboli
 Chitosen sijainti Hokkaidōn prefektuurissa
 Chitose
 Koordinaatit: 42°49′16″N, 141°39′03″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Kehitystoimisto:  Ishikarin kehitystoimisto
Pinta-ala:  
 – Kokonaispinta-ala:  594,50 km²
Väkiluku (11/2020):  97 344
 – Väestötiheys:  164 as./km²
Symbolit:  
 – Puu:  Siperiankoivu ja pikkulehtikatsura
 – Kukka:  Alppiruusu ja japaninkurjenmiekka
 – Lintu:  Aasiankeisarikalastaja ja fasaani
 – Kala:  Intiaanilohi ja koiralohi
 
 https://www.city.chitose.lg.jp/ 
Infobox OKVirheellinen NIMI-arvo: 
Chitose (jap. 千歳市, Chitose-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Ishikarin kehitystoimiston alueella Hokkaidōn lounaisosassa. Kaupungin läpi virtaa Ishikarijoen sivujoki Chitose. Lännessä kaupungin alue kohoaa Shikotsun kraatterijärvelle. Chitosessa on 97 344 asukasta (marraskuussa 2020) ja sen pinta-ala on 594,50 neliökilometriä. Chitosen lentoaseman ansiosta kaupunki on tärkeä Hokkaidōlle suuntautuvan liikenteen solmukohta.
Chitosen nimi lienee peräisin ainun kielestä. Japanilaisten uudisasutus alueella alkoi vuonna 1869. Sysäyksen kaupungin kehitykselle antoi Chitosejoen patoaminen vesivoiman tuotantoa varten 1900-luvun alussa, ja vuonna 1939 sinne rakennettiin keisarillisen Japanin laivaston lentotukikohta. Nykyisinkin kaupungissa on kaksi Japanin itsepuolustusvoimien tukikohtaa. Chitosen lentoasema oli vuodesta 1951 lähtien ilmavoimien ja siviililiikenteen yhteiskäytössä, mutta 1980-luvun lopulla sen yhteyteen valmistui uusi kokonaan siviilikäyttöön tarkoitettu lentoasema. Kaupunkioikeudet Chitoselle myönnettiin vuonna 1958. Lentoaseman ansiosta kaupunkiin on sijoittunut logistiikkaa ja monipuolista teollisuutta, kuten elintarvike-, paino-, kumi-, kone- ja puuteollisuutta.
Chitosen merkittävin nähtävyys on Shikotsujärvi ympäröivine vuoristoalueineen. Osa seudusta kuuluu Shikotsun–Tōyan kansallispuistoon, ja siellä toimii muun muassa Shikotsuko-onsenin kuuma lähde. Chitosea palvelevat JR Hokkaidōn Chitose-linja ja Sekishō-linja.
Kuvia

Chitosen lentoasemaa
Shikotsujärvi
Chitose-jinja
Chitosen rautatieasema
Aiheesta muualla

Kuvia tai muita tiedostoja aiheesta Chitose Wikimedia Commonsissa
Kaupungin internetsivut (japaniksi)
Cupello

| Cupello |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Manuele Marcovecchio
Pinta-ala:  
 – Kokonaispinta-ala:  48,39 km²
Väkiluku (31.12.2017):  4 832
 – Väestötiheys:  100 as./km²
Postinumero:  66051
Infobox OKVirheellinen NIMI-arvo: 
Cupello on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 4 832 ihmistä vuonna 2017. Vuoden 2011 väestönlaskennan mukaan kunnassa oli 4 848 asukasta.
Conor Garland

| Conor Garland |
| --- | --- |

Henkilötiedot
Syntynyt: 11. maaliskuuta 1996 (ikä 28) Scituate, Massachusetts
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  75 kg
Seura
Seura:  Vancouver Canucks
Sarja:  NHL
Pelaajaura
Pääsarjaura:  2018–
Aik. seurat:  Arizona Coyotes (NHL)
NHL-varaus:  123. varaus, 2015 Arizona Coyotes
Connor Garland (s. 11. maaliskuuta 1996 Scituate, Massachusetts) on yhdysvaltalainen jääkiekkoilija. Hän edustaa NHL-seura Vancouver Canucksia. Laitahyökkääjänä rightin mailalla pelaava Garland on Arizona Coyotesin viidennen kierroksen varaus vuoden 2015 varaustilaisuudessa. Heinäkuussa 2021 Coyotes kauppasi Garlandin ja Oliver Ekman-Larssonin Vancouver Canucksiin vaihdossa Jay Beagleen, Loui Erikssoniin, Antoine Rousseliin, ensimmäisen kierroksen varausvuoroon vuoden 2021 varaustilaisuudessa, toisen kierroksen varausvuoroon vuoden 2022 varaustilaisuudessa ja seitsemännen kierroksen varausvuoroon vuoden 2023 varaustilaisuudessa. Siirron jälkeen Garland teki Canucksin kanssa viisivuotisen ja yhteensä 24,75 miljoonan dollarin arvoisen jatkosopimuksen.
Kaudella 2018-2019 alkaneella NHL-urallaan Garland on pelannut 164 runkosarjaottelua tehden 47 maalia + 49 syöttöä = 96 tehopistettä. Tilastot päivitetty kauden 2020-2021 jälkeen.
Cupid

| Cupid |
| --- | --- |

Löytäminen
Löytäjät:  Mark R. Showalter ja Jack J. Lissauer
Löytöaika:  25. elokuuta 2003
Kiertoradan ominaisuudet
Planeetta:  Uranus
Keskietäisyys:  74 392 km
Eksentrisyys:  0,0013
Kiertoaika:  0,618 d
Inklinaatio:  0,1°
Fyysiset ominaisuudet
Päiväntasaajan halkaisija:  17,8 km
Pinta-ala:  ~1 000 km2
Massa:  ~3,8 × 1015 kg
Keskitiheys:  ~1,3 g/cm3
Painovoima pinnalla:  ~0,0031 m/s2
Akselin kaltevuus:  0°
Albedo:  0,07
Pinnan lämpötila:  alin: ? K keski: ~ 67 K ylin: ? K
Kaasukehän ominaisuudet
Kaasunpaine:  0 kPa
Cupid on yksi Uranuksen kuista. Se löydettiin vuonna 2003.
Mark Showalter ja Jack J. Lissauer löysivät sen 25. elokuuta 2003 Hubble-avaruusteleskoopin avulla. Se nimettiin William Shakespearen näytelmän Timon Ateenalainen (Timon of Athens) henkilöhahmon mukaan.
Cupid on Uranuksen kuista pienin, arviolta halkaisijaltaan noin 18 km. Tästä ja sen tummasta pinnasta johtuen sitä ei löydetty Voyager 2:n Uranuksen ohilennon yhteydessä 1986.
Cupidin kiertorata eroaa ainoastaan 863 kilometriä Uranuksen suuremman kuun Belindan kiertoradasta.
Löydön jälkeen kuu sai väliaikaisesti nimetyksen S/2003 U 2. Sitä on myös kutsuttu nimellä Uranus XXVII.
Charles Sayers

| Charles Sayers |
| --- | --- |

Henkilötiedot
Syntynyt: 1901
Kuollut: 1943
Kansalaisuus:  Alankomaat
Ammatti:  Taidemaalari
Charles Sayers (tunnettu nimillä Charles E.H. Sayers, Charles Eugène Henry Sayers, 1901 – 1943) oli hollantilainen taidemaalari. Sayersin töitä myydään silloin tällöin huutokaupoissa ja hinnat ovat liikkuneet 200 ja 150 000 dollain välillä.
Teoksia

Bali Market Scene (1938).
Confederation Bridge

| Confederation Bridge |
| --- | --- |
 Confederation Bridge New Brunswickin puolelta vuonna 2008.
Ylittää:  Northumberlandinsalmen
Sijainti:  New Brunswick ja Prinssi Edwardin saari, Kanada
Pisin jänneväli:  250 m
Pituus:  12 800 m
Leveys:  11 m
Avattu liikenteelle:  31. toukokuuta 1997
Koordinaatit:  46°12′55″N, 63°44′45″W
Lisää silta-artikkeleitaArkkitehtuurin teemasivulla
Confederation Bridge (ransk. Pont de la Confédération) on Prinssi Edwardin saaren ja mantereisen New Brunswickin provinssin yhdistävä silta Kanadassa. Se ylittää Northumberlandinsalmen kapeimman kohdan, Abegweit Passagen.
Sillan rakennustyöt käynnistettiin vuoden 1993 lokakuussa, ja ne jatkuivat kolmen ja puolen vuoden ajan. Silta maksoi noin miljardi Kanadan dollaria. Silta avattiin 31. toukokuuta 1997. Sillan kokonaispituus on 12,9 kilometriä ja sen pisin jänneväli on 250 metriä. Leveyttä sillä on 11 metrin verran.
Silta on kaksikaistainen tullisilta ja osa Trans-Canada Highwaytä. Tulleja maksetaan vain poistuessa Prinssi Edwardin saarelta. Jalankulkijoilla ja pyöräilijöillä ei ole mahdollisuutta ylittää siltaa omin avuin, vaan heidän on käytettävä maksullista sukkulaliikennettä.
Aiheesta muualla

Confederationbridge.com
Kuvia tai muita tiedostoja aiheesta Confederation Bridge Wikimedia Commonsissa
Conor Chaplin

Conor Chaplin toukokuussa 2024.
Conor Mark Chaplin (s. 16. helmikuuta 1997 Worthing) on englantilainen jalkapalloilija, pelipaikaltaan hyökkääjä. Hän on pituudeltaan 168-senttimetrinen. Hän edustaa kaudeksi 2024–2025 Englannin Valioliigaan noussutta Ipswich Townia.
Chaplin aloitti jalkapallon pelaamisen Portsmouthin junioreissa. Hän nousi edustusjoukkueeseen joulukuussa 2014 ja pelasi kakkosliigassa, nousukarsinnassa ja ykkösliigassa kaikkiaan 105 liigaottelua, joissa hän teki 22 maalia. Hän siirtyi elokuussa 2018 Coventry Cityyn, aluksi lainasopimuksella. Hän pelasi kaudella 2018–2019 ykkösliigassa 31 ottelua ja teki niissä kahdeksan maalia. Hän siirtyi heinäkuussa 2019 Barnsleyyn, jossa hän pelasi kahden kauden aikana 78 mestaruussarjan ottelua ja teki niissä 15 maalia.
Chaplin siirtyi heinäkuussa 2021 Ipswich Towniin. Ensimmäisellä kaudellaan hän pelasi ykkösliigassa 39 ottelua, joissa hän teki yhdeksän maalia. Seuraavalla kaudella hän teki ykkösliigassa 45 ottelussaan 26 maalia, millä hän oli liigan maalintekijätilaston jaetulla kärkipaikalla. Kaudella 2023–2024 Ipswich oli mestaruussarjassa, jossa Chaplin pelasi 44 ottelua ja teki 13 maalia.
Chaplin ei ole pelannut maaotteluita missään ikäluokassa.
Conor Clapton

Conor Clapton (21. elokuuta 1986 – 20. maaliskuuta 1991 New York, New York, Yhdysvallat) oli muusikko Eric Claptonin poika.
Claptonin äiti oli italialainen näyttelijätär Lory Del Santo, johon Eric Claptonilla oli ollut lyhytaikainen suhde. Poika putosi newyorkilaisen kerrostalon 53. kerroksen ikkunasta 20. maaliskuuta 1991 ja kuoli välittömästi. Onnettomuus sattui yhdentoista aikaan aamulla. Conor on haudattu Pyhän Maria Magdaleenan kirkkoon Ripleyssä, Surreyssä.
Conorin kuolema vaikutti Eric Claptonin elämään suuresti. Muusikko palasi lavalle yhdeksän kuukautta tapauksen jälkeen. Clapton ja Will Jennings yhdessä kirjoittivat 4-vuotiaan muistolle laulun "Tears in Heaven". Claptonille Grammyn tuonut balladi julkaistiin hänen albumillaan Unplugged (1992). Kappale oli jo vuonna 1991 soinut elokuvassa Rush.
Conorin kuoleman jälkeiset tunteet heijastuvat myös monissa muissa Claptonin kappaleissa. Pojasta kertovat esimerkiksi laulut "Lonely Stranger" ja "The Circus Left Town". Jälkimmäisessä muusikko muistelee viimeistä kertaa, jolloin näki poikansa elossa. He olivat onnettomuutta edeltäneenä iltana olleet seuraamassa sirkusta.
Lory Del Santo on haastattelussaan ilmoittanut nähneensä tapauksesta painajaisia vuosia sen sattumisen jälkeen. Hän on myös ilmoittanut, että ei ole Eric Claptonin kanssa puhunut tapauksesta sanaakaan.
Col du Galibier

Col du Galibier pohjoisesta katsottuna.
Col du Galibier on Ranskan Alpeilla sijaitseva sola. Sen kautta kulkee liikenne Saint-Michel-de-Mauriennen ja Briançonin välillä ja sinne saavutaan col du Télégraphea myöten pohjoisesta ja col du Lautaret’n kautta etelästä. Sola on suljettu liikenteeltä talviaikaan lokakuusta kesäkuulle. Sola sijaitsee Arvan-Villardsin vuoriston ja Cerces-vuoriston välillä.
Solassa kulkeva tie on korkeimmillaan 2 645 metrin korkeudella, mutta sitä reunustavat huiput kohoavat korkeimmillaan 2 642 metrin korkeuteen.lähde tarkemmin? Sola on myös paikka, jossa Ranskan ympäriajo nousee korkeimmilleen, mikäli col de l'Iseran (2 764 metriä) ei ole ohjelmassa. Ensimmäisen kerran tämä vuotuinen suurtapahtuma kulki solan kautta vuonna 1911.
Solan korkeimmalla kohdalla tien etelälaidalla on Tour de Francen perustajan Henri Desgrangen muistomerkki. Ranskan ympäriajossa kohdan ensimmäisenä saavuttaneelle kilpailijalle luovutetaan Henri Desgrangen palkinto.
Solan tiedot

Korkein kohta: 2 652 metriä
Valtio:  Ranska
Edeltävät laaksot:
Vallée de la Guisane etelässä
Vallée de la Valloirette pohjoisessa
Nousut:
Col du Lautaret: keskimääräinen nousu 7,4 % ja maksimaalinen 12,1 %
Valloire: keskimääräinen nousu 7,2 % ja maksimaalinen 11,8 %
Nousujen pituus:
etelästä 8,5 kilometriä
pohjoisesta 11,8 kilometriä
Käytettävä tie: maakunnallinen D902
Suljettu: Lokakuu-kesäkuu
Galleria

Solan kyltti, joka on täynnä tarroja
Näkymä solasta kohden pohjoista
Col du Galibier
Galibier’n solan järvi
Aiheesta muualla

Kuvia tai muita tiedostoja aiheesta Col du Galibier Wikimedia Commonsissa
Col du Galibier’n ympäristön geologia (Arkistoitu – Internet Archive)
Conor Hourihane

Conor Hourihane vuonna 2018.
Conor Hourihane (s. 2. helmikuuta 1991 Cork) on irlantilainen jalkapalloilija, pelipaikaltaan keskikenttäpelaaja. Hän edustaa kaudella 2021–2022 Englannin mestaruussarjassa pelaavaa Sheffield Unitedia lainassa Englannin Valioliigan Aston Villasta.
Hourihane pelasi Sunderlandin junioreissa ja siirtyi vuonna 2010 Ipswich Towniin mutta aloitti liigauransa kaudella 2011–2012 Plymouth Argylen joukkueessa neljännellä sarjatasolla Englannin kakkosliigassa. Vuonna 2014 hän siirtyi ykkösliigassa pelaavaan Barnsleyyn, joka kaudeksi 2016–2017 nousi mestaruussarjaan. Tammikuussa 2017 Hourihane siirtyi samassa sarjassa pelaavaan Aston Villaan. Hän pelasi kolmen mestaruussarjakautensa aikana 126 liigaottelua ja teki niissä 25 maalia. Keväällä 2019 Aston Villa nousi Valioliigaan, jossa Hourihane teki ensimmäisen maalinsa viidennessä ottelussaan Norwich Cityä vastaan lokakuussa 2019, toisen maalinsa kahdeksannessa ottelussaan Newcastle Unitedia vastaan marraskuussa ja kolmannen maalinsa 12. ottelussaan jälleen Norwich Cityä vastaan tapaninpäivänä. Hän pelasi kauden aikana Valioliigassa 27 ottelua, joista 18 ottelua avauskokoonpanossa.
Hourihane pelasi Irlannin A-maajoukkueessa ensimmäisen ottelunsa maaliskuussa 2017 Islantia vastaan. Ensimmäisen maajoukkuemaalinsa hän teki kymmenennessä maaottelussaan maaliskuussa 2019 EM-karsintaottelussa Georgiaa vastaan. Heinäkuun 2020 loppuun mennessä hän on pelannut 17 maaottelua ja tehnyt niissä tuon yhden maalin.
Cohn

Cohn on muun muassa seuraavien henkilöiden sukunimi:
Alfred Cohn (1867–1932), tanskalainen näyttelijä ja elokuvaohjaaja
Daniel Cohn-Bendit (s. 1945), saksalais-ranskalainen vihreä poliitikko ja europarlamentaarikko
Ferdinand Cohn (1828–1898), saksalainen biologi ja kasvitieteilijä, nykyaikaisen bakteriologian ja mikrobiologian perustaja
Harry Cohn (1891–1958), yhdysvaltalainen elokuvatuottaja
Marc Cohn (s. 1959), yhdysvaltalainen laulaja ja lauluntekijä
Mindy Cohn (s. 1966), yhdysvaltalainen näyttelijä
Roy Cohn (1927–1986), yhdysvaltalainen lakimies.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Dadasaheb Phalke

| Dadasaheb Phalke |
| --- | --- |

Henkilötiedot
Koko nimi:  Dhundiraj Govind Phalke
Syntynyt: 30. huhtikuuta 1870 Trimbak, Brittiläinen Intia
Kuollut: 16. helmikuuta 1944 (73 vuotta) Nashik, Brittiläinen Intia
Ammatti:  elokuvaohjaaja, elokuvatuottaja, elokuvakäsikirjoittaja
Puoliso:  Saraswatibai Phalke (1902–1944)
Ohjaaja
Aktiivisena:  1912–1944
Aiheesta muualla
IMDb 
Dhundiraj Govind Phalke (marathiksi धुंडिराज गोविंद फाळके, Dhuṃḍirāj Goviṃd Phāḷke; 30. huhtikuuta 1870 Trimbak – 16. helmikuuta 1944 Nashik) eli Dadasaheb Phalke (marathiksi दादासाहेब फाळके, Dādāsāheb Phaḷke) oli intialainen elokuvaohjaaja, -tuottaja ja -käsikirjoittaja. Hänet tunnetaan intialaisen elokuvan isänä. Hänen elokuvaansa Raja Harishchandra (1913) pidetään ensimmäisenä täyspitkänä intialaisena elokuvana.
Intian valtion myöntämä Dadasaheb Phalke Award -elämäntyöpalkinto on nimetty hänen kunniakseen.
Valikoitu filmografia

Raja Harishchandra (1913)
Mohini Bhasmasur (1913)
Satyavan Savitri (1914)
Lanka Dahan (1917)
Shri Krishna Janma (1918)
Kaliya Mardan (1919)
Buddhadev (1923)
Setu Bandhan (1932)
Gangavataran (1937)
Aiheesta muualla

Kuvia tai muita tiedostoja aiheesta Dadasaheb Phalke Wikimedia Commonsissa
Dadasaheb Phalke Internet Movie Databasessa. (englanniksi)
Coimbatoren piirikunta

Coimbatoren piirikunta (tamiliksi கோயம்புத்தூர் மாவட்டம், Kōyamputtūr māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu lännestä ja etelästä Keralaan, pohjoisesta Nilgirien ja Eroden piirikuntiin ja idästä Tiruppurin piirikuntaan.
Piirikunnassa oli vuoden 2011 väestönlaskennassa 3 458 045 asukasta.
Cola di Rienzo

Cola di Rienzon patsas Roomassa.
Cola di Rienzo (n. 1313 – 8. lokakuuta 1354 Rooma) oli roomalainen keskiajan lopun kansanjohtaja ja poliitikko, joka julisti itsensä tribuuniksi, vapautti Rooman lyhyeksi aikaa keisarikunnan vallasta ja yritti yhdistää Italian kaupunkivaltiot.
Kansantribuunina

Cola di Rienzo oli majatalonisännän ja pesijättären poika, joka pystyi ottamaan Roomassa vallan kansanjoukkojen avulla. Hänen tavoitteenaan oli palauttaa Rooman asema Italian johtavana kaupunkina (caput mundi). Hän halusi olla antiikin roomalaisten kaltainen. Taitavana puhujana hän osasi käyttää taloudellista ahdinkoa, sekasortoa ja aateliston vastaista mielialaa hyväkseen ottaessaan vallan kaupungissa ja julistautuessaan tribuuniksi vuonna 1347. Paavi Klemens VI julisti kansankiihottajan kerettiläiseksi ja käski tuoda tämän oikeuteen.
Vankeudessa

Kapinoinnista pelästyneenä Cola di Rienzo pakeni Roomasta Napoliin joulukuussa 1347. Keisari Kaarle IV pidätti Colan myöhemmin Prahassa ja luovutti tämän paavin käsiin Avignoniin. Klemens VI:n seuraaja Innocentius VI, joka  näki Colassa keinon vahvistaa paavin asemaa Roomassa, armahti ja vapautti jo kuolemaantuomitun tribuunin.
Paluu ja kuolema

1354 Cola di Rienzo palasi Roomaan paavin lähettämänä senaattorina palkkasotilasarmeijan kanssa saaden riemukkaan vastaanoton anarkiaan vaipuneessa synnyinkaupungissaan. Uusi valtakausi oli ensimmäistäkin lyhempi, mihin myötävaikuttivat Colan suorittamat murhat ja hänen hallintonsa verotaakka. Pian roomalaiset kääntyivät Cola di Rienzoa vastaan ja murhasivat hänet Campidogliolla lähellä Santa Maria in Aracoelin kirkon portaita. Kuolinpaikalla on nykyään häntä kunnioittava muistopatsas.
Rienzi

Richard Wagner sävelsi Cola di Rienzon elämäntarinan innoittamana viisinäytöksisen oopperan Rienzi (1842), joka perustuu Edward Bulwer-Lyttonin romaaniin Rienzi, Rooman viimeinen tribuuni (1835).
Epistolario di Cola di Rienzo
Christian Forss

| Christian Forss> Henkilötiedot |
| --- | --- |
Syntynyt: 14. lokakuuta 1981 (ikä 42)
Muusikko
Laulukielet:  englanti, suomi
Tyylilajit:  pop
Levy-yhtiöt:  Edel Records
  [ Muokkaa Wikidatassa ] [ ohje ]  
Christian Forss (s. 14. lokakuuta 1981 Kemiö) on suomalainen laulaja, joka sijoittui Suomen ensimmäisessä Idols-kilpailussa neljänneksi.
Idolsin myötä Forss solmi levytyssopimuksen Edel Recordsin kanssa ja julkaisi kultaa myyneen esikoisalbuminsa elokuussa 2004. Albumilta julkaistiin kaksi kohtalaisesti menestynyttä singleä; ”That's How It Goes” sekä kultaa myynyt ”Unforgettable”.
Vuonna 2005 hän osallistui Suomen euroviisukarsintoihin kappaleella ”Everything But Still Nothing”, mutta kappale ei pärjännyt karsinnoissa. 
Syksyllä 2005 Forss julkaisi toisen studioalbumissa Hungry Heart. Albumi ei menestynyt esikoislevyn tavoin, eikä noussut albumilistalle. Albumin singleistä ”Half a Chance” sai jonkin verran radiosoittoa, mutta myyntilistoille se ei noussut.
Kahden englanninkielisen albumin jälkeen Forss julkaisi suomenkielisen singlen ”Valepukuinen enkeli” vuonna 2008. Kappale oli Suomen seksikkäin tavis -kilpailun tunnuskappale.
Sittemmin Forss lopetti musiikin tekemisen ja siirtyi työskentelemään ravintola-alalla 24 vuodeksi, vuoteen 2021 saakka. Nykyään (2023) hän suunnittelee ja myy aurinkopaneelijärjestelmiä.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Christian Forss |  Julkaistu: Elokuu 2004  Formaatti: CD / Digitaalinen  Levy-yhtiö: Edel Records Finland | #6  | 15 000+ (kultaa) |
| Hungry Heart |  Julkaistu: 12. lokakuuta 2005  Formaatti: CD / Digitaalinen  Levy-yhtiö: Edel Records Finland | – | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2004 | ”That's How It Goes” | – | 12  | – | Christian Forss |
| 2004 | ”Unforgettable” | – | 4  | 6  | Christian Forss |
| 2005 | ”Everything But Still Nothing” | – | – | – | — |
| 2005 | ”Half a Chance” | – | – | – | Hungry Heart |
| 2005 | ”Hungry Heart” | – | – | – | Hungry Heart |
| 2005 | ”Enough” | – | – | – | Hungry Heart |
| 2008 | ”Valepukuinen enkeli” | – | – | – | — |
Classic Albums: Deep Purple – Machine Head

| Classic Albums: Deep Purple – Machine Head Deep Purple |
| --- | --- | --- |

DVD-julkaisun tiedot
 Julkaistu: 27. marraskuuta 2002
 Tuottaja(t): Nick de Grunwald Martin R. Smith
 Ohjaaja: Matthew Longfellow
 Tyylilaji: hard rock
 Kesto: 100.00
 Levy-yhtiö: Isis Productions Eagle Rock Entertainment
muut julkaisut
|   | Classic Albums: Deep Purple – Machine Head  |   |
Classic Albums – Machine Head on dokumentti Deep Purplen Machine Head -albumin teosta. Siinä haastatellaan yhtyeen jäseniä ja albumin tekoon osallistuneita henkilöitä sekä kriitikoita. Mukana on myös harvinaisempaa live- ja kuvamateriaalia.
Aiheesta muualla

Classic Albums: Deep Purple – Machine Head Internet Movie Databasessa (englanniksi)
Classic Albums: Deep Purple – Machine Head discogs.com -sivustolla (englanniksi)
Coimbatore

| Coimbatore |
| --- | --- |
 Coimbatore
 Koordinaatit: 11°1′6″N, 76°58′21″E 
Valtio:  Intia
Osavaltio:  Tamil Nadu
Infobox OKVirheellinen NIMI-arvo: 
Coimbatore (tamiliksi கோயம்புத்தூர், Kōyamputtūr) on kaupunki Tamil Nadun osavaltiossa Intiassa. Sitä kutsutaan myös nimellä Kovai. Kaupungissa asui 930 882 ihmistä vuonna 2001 väestönlaskennan mukaan. Coimbatore on osavaltion toiseksi suurin kaupunki Chennain jälkeen. Kaupungin lähistöllä on lentoasema. Coimbatore sijaitsee osavaltion länsiosassa lähellä Keralan rajaa. Se on samannimisen Coimbatoren piirikunnan pääkaupunki.
Coimbatore on teollisuuskaupunki, jossa on perinteisesti konepaja- ja tekstiiliteollisuutta. Viime vuosina myös IT-alan yrityksiä on siirtynyt kaupunkiin.
Dr. Nanjappa Road
Charity Dingle

| Charity Dingle |
| --- | --- |
Näyttelijä(t):  Emma Atkins
Kesto:  2000-2005, 2009-
Ensi- esiintyminen:  30. maaliskuuta 2000 (UK)
Henkilötiedot
Sukupuoli:  nainen
Suhteet
Vanhemmat:  Obediah Dingle
Lapset:  Debbie Dingle  Noah Tate   Moses Dingle   Ryan Stocks
Infobox OKVirheellinen NIMI-arvo: 
Charity Dingle (ent. Tate, Sharma, Macey) on kuvitteellinen hahmo englantilaisessa saippuasarja Emmerdalessa. Häntä esittää Emma Atkins. Mica Proctor esitti nuorta Charitya 29.toukokuuta 2018 nähdyssä takaumassa.
Yleistä

Charity on Zak Dinglen Obediah-serkun tytär. Vaalea Charity on älykäs katujen kasvatti, joka osaa pitää itsestään huolta ja pitää myös yksityisasiansa ominaan. Hän on kaunis, itsenäinen, päättäväinen ja ahkera nainen. Charityllä on kolme lasta: aikuinen tytär Debbie entisen miesystävänsä Cain Dinglen kanssa,  Noah-poika ex-aviomiehensä Chris Taten kanssa sekä pieni Moses poika Ross Barton kanssa. Hänellä on myös ollut lyhyt bi-suhde kuolleen miehensä sisareen Zoe Tateen. Charity oli vain 13-vuotias synnyttäessään Debbien ja antaessaan lapsen pois. Myöhemmin paljastui Debbien olleen Paddyn ja Emilyn sijaislapsi. Debbie halusi tutustua äitiinsä ja Charity puolestaan halusi päästä hänestä eroon ja vastusti pitkään tyttärensä lähestymisyrityksiä. Lopulta hän antoi kuitenkin periksi heränneille äidintunteilleen. Hän tahtoi kuitenkin salata Debbien isän henkilöllisyyden, josta oli kertonut vain Zoelle. Shadrach Dingle kuitenkin paljasti asian, ja Charity joutui selvittelemään vanhoja sotkuja Cainin kanssa. Charity puolestaan halusi pysyä kaukana Cainista, mutta Debbien takia joutui olemaan hänen kanssaan tekemisissä. Suhde Chrisiin alkoi kärsiä tästä, ja Charity aloittikin seksisuhteen Cainin kanssa ja vieteltyään humalassa myös Marlonin, hänellä ei ollut varmuutta siitä, kenen lasta hän odotti raskauden paljastuttua.